# **ROMÂNIA**

# **JUDEȚUL VRANCEA**

# **CONSILIUL JUDEȚEAN**

Nr. 23139/20.12.2024

# **PROCES VERBAL DE LICITAȚIE**

Încheiat astăzi 20.12.2024, la sediul Consiliului Județean Vrancea, str. Cuza Vodă, nr. 56, Focșani cu ocazia desfășurării ședinței publice de licitație, cu preselecție, cu strigare, privind valorificarea masei lemnoase pe picior, aferentă unui număr total de **147** de arbori cu un volum brut total de **408,32** m.c, situați în zona limitrofă a drumului județean D.J. 205H, între Panciu – Movilița – Păunești – DN2 (E85).

|  |  |  |  |  |
| --- | --- | --- | --- | --- |
| Partida | Specia | Număr arbori  -buc- | Volum masă  lemnoasă brut (m.c.) | Valoare  (lei) |
| **LOTUL 1**  **APV nr. 2200126105070**  – zona limitrofă a drumului județean DJ 205H, între Panciu – Movilița – Păunești – DN2 (E85) – | Diverse tari | 7 | 4,96 | 396,80 |
| Diverse  moi | 6 | 22,94 | 1662,19 |
| **TOTAL** |  | 13 | 27,90 | 2059 |
|  | | | | |
| **LOTUL 2**  **APV nr. 2200126105250**  – zona limitrofă a drumului județean DJ 205H, între Panciu – Movilița – Păunești – DN2 (E85) – | Diverse tari | 6 | 1,49 | 113,10 |
| Diverse  moi | 128 | 378,93 | 41552,57 |
| **TOTAL** |  | 134 | 380,42 | 41665,67 |

Comisia de licitație/negociere, constituită prin Dispoziția Președintelui Consiliului Județean Vrancea nr. 369 din 08.07.2024, este formată din:

**Președinte: -** Sandu Sebastian Constantin – șef serviciu la Serviciul Administrativ și Logistic din cadrul Direcţiei Economice și Achiziții Publice;

**Membri:**

- Chirilă Florin – referent la Serviciul Evidența Patrimoniului Public și Privat din cadrul Direcției Arhitect Șef;

- Pătrașcu Bogdan – inspector superior la Serviciul Drumuri din cadrul Direcției Tehnice și Investiții;

- Balcan Marian Alin – inspector superior la Compartiment Monitorizare Contracte din cadrul Direcţiei Economice și Achiziții Publice;

- Novac Ionel Florin – responsabil cu activitatea de fond forestier privat din cadrul Ocolului Silvic Panciu – Valea Caregnei.

Ocolul Silvic Panciu – Valea Caregnei a fost notificat prin adresa nr. 22819/18.12.2024 despre data la care se desfășoară licitația, în vederea asigurării prezenței la ședința de licitație/negociere, a domnului ing. Novac Ionel Florin - responsabil cu activitatea de fond forestier privat (membru) sau a domnului ing. Hărăbor Ionuț - responsabil cu activitatea de pază și protecție (membru de rezervă), membri desemnați de către Ocolul Silvic Panciu – Valea Caregnei prin adresa nr. 7743/08.07.2024 înregistrată la Consiliul Județean Vrancea sub nr. 12197/08.07.2024.

Membrii desemnați de către Ocolul Silvic Panciu – Valea Caregnei nu au fost prezenți la ședința de licitație.

Conform art. 27 alin. (2) din Regulamentul de valorificare a masei lemnoase din fondul forestier proprietate publică aprobat prin H.G. nr. 715/2017, ședinţa de licitaţie s-a desfășurat cu prezența a minim 3 din cei 5 membri ai comisiei (numărul minim pentru cvorum).

Astfel, am procedat astăzi, data de mai sus, la deschiderea lucrărilor ședinței publice de licitație, cu preselecție, cu strigare, privind valorificarea masei lemnoase pe picior, aferentă unui număr total de 147 de arbori cu un volum brut total de 408,32 m.c, situați în zona limitrofă a drumului județean D.J. 205H, între Panciu – Movilița – Păunești – DN2 (E85).

Prin Hotărârile Consiliului Județean Vrancea nr. 152/21.06.2024 și 262/29.11.2024 au fost aprobate: Caietul de sarcini și Documentația de atribuire și au fost stabilite datele desfășurării preselecției și licitației cu strigare, prețul de pornire al licitației în lei/mc fără TVA, garanția de contractare de 5% din valoarea totală a masei lemnoase, precum și pasul licitației de 5% din prețul de pornire.

Au fost publicate 5 (cinci) anunțuri publicitare care au fost afișate la sediul Consiliului Județean Vrancea și publicate pe [www.cjvrancea.ro](http://www.cjvrancea.ro) și [www.produselepadurii.ro](http://www.produselepadurii.ro). Primul anunț cu nr. 12138 a fost afișat/publicat în data de 02.07.2024, al doilea cu nr. 13506 în data de 23.07.2024, al treilea cu nr. 14718 în data de 12.08.2024, al patrulea cu nr. 15717 în data de 02.09.2024 și al cincilea cu nr. 21546/02.12.2024.

Nu au fost depuse oferte la primele patru anunțuri, consemnându-se acest aspect în procesele verbale nr. 13438/22.07.2024, nr. 14669/12.08.2024, nr. 15288/26.08.2024, nr. 16610/16.09.2024 publicate pe [www.cjvrancea.ro](http://www.cjvrancea.ro) și [www.produselepadurii.ro](http://www.produselepadurii.ro) și afișate la sediul Consiliului Județean Vrancea.

În urma celui de-al cincilea anunț publicitar înregistrat la Consiliul Județean Vrancea cu nr. 21546 din 02.12.2024, s-au înscris doi ofertanți.

Prin urmare, în data de 26 august 2024, ora 12.30, s-a întrunit comisia de preselecție, constituită prin Dispoziția Președintelui Consiliului Județean Vrancea nr. 372 din 10.07.2024. În urma analizării documentelor depuse, au fost admiși pentru participarea la licitația din 20.12.2024, 2 (doi) ofertanți.

|  |  |  |
| --- | --- | --- |
| Nr.crt. | Operatorul economic | Număr cerere / Dată |
| 1. | SC TRANS-SILVAMAR SRL | 22517/13.12.2024 |
| 2. | SC LIMSILVA FOREST SRL | 22518/13.12.2024 |

Rezultatul preselecției, consemnat de comisia de preselecție în Procesul verbal nr. 22616 din 16.12.2024, a fost comunicat ofertanților prin poșta electronică în data de 16.12.2024, a fost publicat pe site-ul: [www.cjvrancea.ro](http://www.cjvrancea.ro) și [www.produselepadurii.ro](http://www.produselepadurii.ro) și afișat la sediul Consiliului Județean Vrancea.

DESFĂȘURAREA ȘEDINȚEI DE LICITAȚIE:

1. S-a procedat la verificarea depunerii garanției de participare de către ofertanți și s-a constatat faptul că ofertanții nu au depus până la deschiderea ședinței de licitația dovada depunerii garanției de participare, termenul limită fiind ora 10.00 în data de 20.12.2024.

2. La ora 12.15, s-a constatat faptul că ofertanții nu s-au prezentat la ședința de licitație ce a început în data de 20.12.2024 la ora 12.00.

3. Având în vedere că nu s-a prezentat nici un ofertant în data de 20.12.2024 până la ora 12.15 la ședința de licitație, aceasta se declară închisă fără adjudecarea masei lemnoase ce face obiectul procedurii de licitație.

Nu există alte obiecțiuni.

Drept pentru care s-a încheiat prezentul proces verbal, ce urmează să fie afișat la sediul Consiliului Județean Vrancea și publicat pe site-urile [www.cjvrancea.ro](http://www.cjvrancea.ro) și [www.produselepadurii.ro](http://www.produselepadurii.ro) , conform normelor legale.

## **COMISIA DE LICITAȚIE**

*Președinte*: Sandu Sebastian Constantin 1 SC TRANS-SILVAMAR SRL

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

## *Membri:* 1 Chirilă Florin 2 SC LIMSILVA FOREST SRL

## \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

2 Pătrașcu Bogdan

\_\_\_\_\_\_\_\_\_\_\_\_\_

3 Balcan Marian Alin

\_\_\_\_\_\_\_\_\_\_\_\_\_

4 Novac Ionel Florin

\_\_\_\_\_\_\_\_\_\_\_\_\_